Sprendimą gaminti siauresnius šiltnamius lėmė dvi priežastys. Visų pirma, pasirinktas optimalus plotis, kurio užtenka padaryti vieną takelį šiltnamyje (šį galima išgrįsti plytelėmis ar kita norima danga), ir, nenulipant nuo jo, galima lengvai pasiekti visus augalus. Taip patogiau ne tik Jums, bet išvengiama žemės mindymo ir galimo augalų pažeidimo. Antra, siauresniame šiltnamyje augalus patogu sodinti šachmatų tvarka. Sodinant eilėmis, augalai, esantys arčiau centro, atsiduria prie sienos esančių šešėlyje. Tuo tarpu, pasirinkus šachmatinę susodinimo tvarką, užaugę augalai neužstoja vienas kitam saulės šviesos. Daržoves lengviau pasiekti, palaistyti ir nuskinti.